## Проект за изменение на Наредба за определянето и администрирането на местните такси и цени на услуги

(приета от Общински съвет – Сандански, с Решение №48 от 12.03.2008 г., изменена с Решение 124 от 24 септември 2008 г., изменена с Решение 165 от 18 ноември 2008 г.,

изменена с Решение 1 от 15 януари 2009 г., изменена с Решение 4 от 22 януари 2009 г.,

изменена с Решение 96 от 30 април 2009 г., изменена с Решение 123 от 30 юни 2009 г. изменена с Решение 187 от 22 октомври 2009 г., изменена с Решение 240 от 18 декември 2009 г., изменена с Решение 8 от 20 януари 2010 г. , изменена с Решение 9 от 20 януари 2010 г., изменена с Решение 58 от 29 април 2010 г., изменена с Решение 121 от 24 юни 2010 г., изменена с Решение 206 от 21 октомври 2010 г. , изменена с Решение 254 от 28 декември 2010 г., изменена с Решение 32 от 17 февруари 2011 г., изменена с Решение 53 от 24 март 2011 г. , изменена с Решение 56 от 20 февруари 2012 г., изменена с Решение 57 от 20 февруари 2012 г. , изменена с Решение 87 от 29 март 2012 г., изменена с Решение 161 от 30 май 2012 г. , изменена с Решение 221 от 27 юли 2012г., изменена с Решение 226 от 25 юли 2012 г., изменена с Решение 368 от 29 ноември 2012 г.(върнато за ново разглеждане Решение 58 от 20.02.2013), изменена с Решение 85 от 28 март 2013 г., изменена с Решение 177 от 30 май 2013 г., изменена с Решение 413 от 19 декември 2013 г., изменена с Решение 270 от 25 септември 2014 г., изменена с Решение № 322 от 27 ноември 2014 г., изменена с Решение № 43 от 12 февруари 2015 г., Изменена с Решение №184 от 21.04.2016 г.)

**§ 1.** В Раздел III Такси за детски ясли, детски градини, домове за социални грижи, лагери и други общински социални услуги, в чл.25 ал.(1) се добавя нова точка 4 със следният текст:

4. За ползване на полудневни детски градини родителите или настойниците дължат месечна такса в размер на 10 лв. на месец /където не се осигурява хранене

**§ 2.** В Раздел III Такси за детски ясли, детски градини, домове за социални грижи, лагери и други общински социални услуги, в чл.25 се променят алинеи от (2) до (11) се и приемат следната редакция:

(2) Когато две деца от едно семейство са приети в едно или в различни детски заведения в общината, таксата за второто дете се заплаща с 40 на сто намаление.

(3)Когато децата са повече от две в едно семейство и едновременно посещават детско заведение, таксата се заплаща 100% за първото, 50% за второто дете и 25% за всяко следващо дете.

(4) Когато по здравословни причини децата не могат да приемат храната, приготвена в детската градина се заплаща такса от 1 лв. за всеки присъствен ден.

(5)Освобождават се от такса:

1. Деца, чийто родител/родители са над 71 % трайно намалена работоспособност - с решение на ТЕЛК.
2. Сираци
3. Деца на загинал/и при производствени аварии, природни бедствия, или при изпълнение на служебен дълг;
4. Деца с медицинска експертиза с 50% и над 50 % намалени възможности за социална адаптация, издадена съгласно Наредба за медицинската експертиза на работоспособността, приета с ПМС № 99 от 31.05.2005 година.
5. Тризнаци

Освобождаването от заплащане се извършва въз основа на подадено заявление от единия от родителите или настойника и медицинска експертиза, издадена на основание и по реда, предвиден в наредбата;

(6) При отсъствие на децата не се заплаща такса за времето, през което те ще отсъстват при условие, че родителите предварително са уведомили писмено директора със заявление, заведено в деловодството на съответното детско заведение.

(7) Не се заплаща такса при отсъствие на дете поради заболяване, удостоверено с медицински документ.

(8) Не се заплаща такса за времето, в което детската ясла, детската градина или отделна група в тях не работи поради аварии, ремонти, карантини и други обективни причини. По време на ваканциите, определени със заповед на министъра на Министерството на образованието и науката за съответната учебна година, родителят/настойникът подава заявление за времето, през което детето ще посещава детското заведение и заплаща такса за заявените дни.

(9)В детските градини/ясли посещението на децата може да бъде прекъсвано и подновявано с предварително писмено уведомяване от родителите/настойниците в рамките на общо 30 (тридесет) работни дни от 15 септември на текущата година до 31 май на следващата година. За времето, през което детето не е посещавало детска градина/ясла, не се заплаща такса. В подготвителните групи се допуска отсъствие само по уважителни причини.

(10) За ползване на намаленията по ал.2,3 и 4 и освобождаването по ал.5, родителите или настойниците подават декларация до директора на детското заведение, придружена с документи, доказващи преференцията.

(11)Когато в детско заведение са приети близнаци поредността им се определя с копие от удостоверение за раждане, издадено от отдел "Гражданско състояние" на общината по месторождение на децата.

**§ 3.** В Глава втора Местни Такси, Раздел I Такса за битови отпадъци, в член 17 ал.1. т.3 текста: включително отчисленията по чл. 71а и 71е от Закона за управление на отпадъците се променя на: включително отчисленията по чл. 60 и 64 от Закона за управление на отпадъците.

**§ 4.** В Глава втора Местни Такси, Раздел I Такса за битови отпадъци, в член 17 текста на ал.3 се променя и придобива следната редакция:

ал. (3) Изменението на размера на промила се извършва не по-късно от 31 декември на годината предшестваща годината за която се определя размера.

**§ 5.** Изменя Приложение „Такса за битови отпадъци по населени места” за 2017 г. както следва:

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| ТАКСА ЗА БИТОВИ ОТПАДЪЦИ ПО НАСЕЛЕНИ МЕСТА ЗА 2017 Г. | | | | | |
|  |  |  |  |  |  |
|  |  |  |  |  |  |
|  |  | Такса БО в промили | | | |
| № | Населено място | сметосъбиране | депониране | почистване на територии | Общо |
| За жилищни имоти | | | | | |
| 1 | гр. Сандански | 0,7 | 0,8 | 0,4 | 1,9 |
| 2 | гр. Мелник | 3,0 | 4,5 | 2,2 | 9,7 |
| 3 | с. Дамяница | 2,5 | 3,9 |  | 6,4 |
| 4 | с. Вълково | 3,8 | 5,4 |  | 9,2 |
| 5 | с. Поленица | 0,9 | 1,9 |  | 2,8 |
| 6 | с. Ново Делчево | 1,9 | 2,9 |  | 4,8 |
| 7 | с. Лешница | 1,9 | 3,8 |  | 5,7 |
| 8 | с. Струма | 4,7 | 4,5 |  | 9,2 |
| 9 | с. Лебница | 5,2 | 2,8 |  | 8,0 |
| 10 | с. Джигурово | 2,2 | 1,9 |  | 4,1 |
| 11 | с. Склаве | 2,0 | 2,2 |  | 4,2 |
| 12 | с. Левуново | 2,5 | 2,2 |  | 4,7 |
| 13 | с. Плоски | 2,1 | 2,0 |  | 4,1 |
| 14 | с.Лиляново | 2,1 | 2,6 |  | 4,7 |
| 15 | с. Ладарево | 2,8 | 1,4 |  | 4,2 |
| 16 | с. Ласкарево | 3,1 | 1,6 |  | 4,7 |
| 17 | с. Спатово | 2,9 | 2,8 |  | 5,7 |
| 18 | с. Хотово | 3,2 | 1,9 |  | 5,1 |
| 19 | с. Лозеница | 4,3 | 1,3 |  | 5,6 |
| 20 | с. Виногради | 6,6 | 1,1 |  | 7,7 |
| 21 | с. Кърланово | 5,6 | 4,9 |  | 10,5 |
| 22 | с. Рожен | 5,3 | 5,3 |  | 10,6 |
| 23 | с. Хърсово | 3,7 | 2,2 |  | 5,9 |
| 24 | с. Дебрене | 2,9 | 0,6 |  | 3,5 |
| 25 | с. Катунци | 1,8 | 1,9 |  | 3,7 |
| 26 | с. Петрово | 2,5 | 1,1 |  | 3,6 |
| 27 | с. Яново | 5,0 | 1,2 |  | 6,2 |
| 28 | с. Калиманци | 4,4 | 1,2 |  | 5,6 |
| 29 | с. Горно Спанчево | 6,5 | 0,8 |  | 7,3 |
| 30 | с. Враня | 3,7 | 1,9 |  | 5,6 |
| 31 | с. Ново Ходжово | 4,8 | 0,6 |  | 5,4 |
| 32 | с. Зорница | 3,4 | 1,6 |  | 5,0 |
| 33 | с.Пирин | 7,6 | 4,0 |  | 11,6 |
| 34 | с. Голешево | 7,0 | 2,7 |  | 9,7 |
| 35 | м. "Попина лъка" | 2,1 | 2,6 |  | 4,7 |
|  |  |  |  |  |  |
|  |  |  |  |  |  |
| За нежилищни имоти | | | | | |
| 1. | Гр. Сандански и гр. Мелник | 2,79 | 1,14 | 1,57 | 5,50 |
| 2. | За всички останали населени места | 3,65 | 1,85 |  | 5,50 |

## Приложението се изготвя във връзка с чл.17 ал. 3 от Наредбата за определянето и администрирането на местните такси и цени на услуги

**§ 6.** В Глава първа Общи положения, Раздел I Определяне на размера на общинските такси и цени на услуги, в член 10 текстовете на настоящите ал.5 и ал.6 се заличават, а настоящите чл. 7 и чл. 8, стават съответно след редакцията чл. 5 и чл. 6

**§ 7.** Промените в тази Наредба влиза в сила от 01.01.2017 г.